Entoesiasme - www.bybelkennis.co.za
John Wesley skryf in sy joernaal (10 en 11 Junie, 1776) van ‘n vrou wat hy nie kon bereik nie:
Terwyl ek daar was, het ek veral met ‘n vroom vrou gesels – ‘n vrou wat ek nie kon verstaan nie. Ek twyfel nie dat sy opreg was nie en aan God toegewy was nie. Maar sy het onder ‘n groep entoesiaste verval. Hulle het dit goed bedoel. Hulle leer haar om na die stem uit haar binneste te luister. Sy moes haar aan die samelewing onttrek, geen eredienste bywoon en nie die nagmaal gebruik nie. Sy moes van feitlik alle uiterlike middele ontslae raak. ‘n Mens weet nie hoe om vir hulle raad te gee nie. Hulle mag nie teen hulle gewete, al is dit verkeerd, optree nie Wie kan hulle oortuig dat hulle gewete verkeerd is? Net die Almagtige.
Ons eerste reaksie: Gelukkig nie ‘n probleem waarmee ons vandag te doen het nie. Is jy seker. In ons samelewing is daar ook mense soos hierdie vrou. Dink aan daardie mans wat nie die eredienste saam met hulle vrouens bywoon nie, want hulle kan “godsdienstig” wees sonder om eredienste by te woon. Dink aan daardie mense wat sê hulle is geestelik, maar nie godsdienstig nie; dink aan daardie mense wat sê dat hulle weet wat hulle glo en niemand gaan hulle mening verander nie.
Daar is niks nuuts onder die son nie. Soos John Wesley kan ons maar net hierdie mense aan God in gebed opdra.
Tags: EntoesiasmeJogn Wesley